ΤΟ NETFLIX ΠΑΡΟΥΣΙΑΖΕΙ
Υπότιτλοι *OFFiCiAL
ΑΓΡΟΤΙΚΗ ΦΥΛΑΚΗ ΙΣΤΧΑΜ ΤΕΞΑΣ 1934
Πώς τα πάνε οι Ρεντς φέτος, Τζο;
Έχουν μείνει πίσω.
Οι Γιάνκις ξαναπήραν τον Ρουθ.
Τριάντα πέντε χιλιάδες δολάρια.
Ούτε σε δέκα ζωές δεν βγαίνουν τόσα λεφτά.
Δεν θα ξαναδούλευα.
Αμήν.
Χάμιλτον!
Πού ήσουν; Έλα δω.
Κρόουσον, ο Χάμιλτον έφυγε πάλι.
Θα τον πάω πίσω. Έλα, Ρέι.
Πέτα το όπλο.
Πέτα το.
Τζο.
Περιμένετε!
Κάποιο σχόλιο για την απόδραση;
Καλημέρα σας.
Κανείς δεν έχει δραπετεύσει από τη φυλακή σου.
Κι αυτοί μπαίνουν;
Είναι δύο χρόνια υπό καταδίωξη.
Δεν τα παρατάμε ποτέ.
Απελπιζόμαστε, αλλά δεν τα παρατάμε.
Κάποιοι λένε ήρωες τους Πάρκερ και Μπάροου,
και Ρομπέν των Δασών.
Είναι Ρομπέν των Δασών;
Πυροβόλησε ποτέ ο Ρομπέν των Δασών υπάλληλο βενζινάδικου
εξ επαφής στο κεφάλι για τέσσερα δολάρια και ένα ντεπόζιτο βενζίνη;
Θα συλλάβουμε τον Μπάροου και την ερωμένη του.
Σημειώστε το και υπογραμμίστε το.
Άλλη μία ερώτηση;
Αν η σημερινή μέρα ήταν ψάρι, θα το ξαναπετούσα στη θάλασσα.
Ο ΚΛΑΪΝΤ ΜΠΑΡΟΟΥ ΑΠΕΛΕΥΘΕΡΩΝΕΙ ΠΕΝΤΕ ΚΑΤΑΔΙΚΟΥΣ
-Πώς έγινε; -Έκανε πέντε χρόνια στην Ίστχαμ.
Ήξερε το σύστημα, έφερε όπλα κι έκανε κανονική στρατιωτική επιχείρηση.
Τι κάνουμε γι' αυτό;
Ο Χούβερ κι οι Ομοσπονδιακοί...
Εμείς τι κάνουμε;
-Ερευνητές, Τροχαία Εθνικών... -Ο πράκτοράς μου
Ό,τι κάνουμε έξι μήνες τώρα χωρίς προοπτική.
Στη δική σου φυλακή μπήκαν, Λι.
Σωστά, μπήκαν.
Τραυμάτισαν έναν, σκότωσαν έναν άλλον,
πέθανε στα χέρια μου και μου ζητούσε συγγνώμη.
Θέλω να προτείνω τρόπο χειρισμού.
Εντάξει.
Σε ακούμε.
Κάποτε στέλναμε πιστολάδες στο κατόπι τους και τους αφήναμε να κάνουν τη δουλειά,
τους Ρέιντζερς.
Κάποτε γινόταν αυτό,
αλλά όχι πια.
Είμαστε στο 1934, Λι,
κι εσύ θέλεις να στείλεις καουμπόιδες;
Αυτό προτείνεις;
Τον Φρανκ Χέιμερ.
Αυτό προτείνω.
Φυσικά. Ας ξεθάψουμε και τον Γουάιατ Ερπ.
Τον Άγριο Μπιλ Χίκοκ.
Οι Ρέιντζερς καταργήθηκαν βάσει νόμου, Λι.
Είστε περήφανη γι' αυτό, κυβερνήτη;
Πολύ περήφανη. Έκαναν του κεφαλιού τους,
κι εγώ έπρεπε να λογοδοτήσω μετά.
Μάλλον το ίδιο κάνετε και τώρα.
Κυβερνήτη,
κυνηγάμε δυο χρόνια την Μπόνι και τον Κλάιντ.
Δύο ψυχρούς δολοφόνους πιο αγαπητούς κι από ηθοποιούς.
Πρέπει να μπει τέλος.
Μάλιστα.
Πού είναι;
Δεν μοιάζει με σπίτι διάσημου πιστολά.
Οι περισσότεροι πιστολάδες καταλήγουν σε παράγκες,
αλλά ο Χέιμερ παντρεύτηκε ευκατάστατη γυναίκα
και δούλεψε στην ασφάλεια εταιρειών πετρελαίου.
Δεν φαίνεται να ψάχνει δουλειά, κύριε.
Όχι, Λούθερ, δεν ψάχνει.
Τι στον διάολο είναι αυτό;
-Πόρκι! -Όχι!
Δεν δαγκώνει.
Φρανκ.
Λι.
Ωραίο φύλακα έχεις.
Είναι δώρο.
Ήταν σκληρός για φάγωμα και δεν έλεγε να φύγει.
Η Γκλάντι τον μισεί, αλλά
είναι δικός μου φίλος.
Φύγε.
Πήγαινε μέσα.
Αφού το 'φερε η κουβέντα... Τι κάνει ο Γκολτ;
Τι έφερε η κουβέντα;
Τους φίλους.
Δεν έχω ιδέα. Δεν ξέρω πού είναι.
Στο Λάμποκ.
Είναι στο Λάμποκ.
Τι σε φέρνει εδώ;
Ίσως άκουσες για μια απόδραση. Στο Χάντσβιλ.
Η Φέργκιουσον βγάζει εκατό κατάδικους τον μήνα.
Ας της έγραφαν μια επιταγή να ξεμπέρδευαν.
Ήταν η συμμορία του Μπάροου.
Η Μπόνι κι ο Κλάιντ.
Κανείς δεν μπορεί να τους πιάσει. Εκατό άντρες τούς κυνηγάνε.
Μάλλον είναι καλοί.
Έχουν σκοτώσει έξι αστυνομικούς.
Τι θέλεις από εμένα;
Να τους πιάσεις.
Μην...
Μην το πεις αυτό μπροστά στην κυβερνήτη,
εκτός αν θες να σε χλευάσουν.
Το έκανα ήδη, με στηρίζει.
Θα επαναφέρει τους Ρέιντζερς;
Όχι, ποτέ.
Με τι ιδιότητα τότε;
Αποστολή Τροχαίας.
Τροχονόμοι;
Πόσος είναι ο μισθός τώρα; 150 δολάρια τον μήνα;
Εκατόν τριάντα. Δεν έχει σημασία το σήμα, Φρανκ.
Θέλουμε να τους σταματήσεις.
Σκέφτηκα εσένα και τον Μάνι.
Έχει σκοτώσει έξι;
Ξέρεις ότι πρέπει να πεθάνει.
Η κυβερνήτης είπε ότι θα μπορείς
να κάνεις ό,τι χρειαστεί. Έτσι είπε.
Συγγνώμη, Λι, αλλά...
έχω δώσει τον λόγο μου.
Ο Λι Σίμονς με σάρκα και οστά.
Ζούμε στην ίδια πόλη και δεν σε βλέπω ποτέ.
Γεια σου, Γκλάντις.
Όμορφη, όπως πάντα.
Στρατό ταΐζεις;
Βοηθήματα κυριών.
Κοίτα το καινούργιο μου Ford, Λι.
Ογδόντα πέντε ίπποι, καλό δεν είναι;
Μάλιστα, κυρία μου, είναι.
Τι σε φέρνει εδώ;
Ήρθα να πω ένα γεια.
Η κυρία κυβερνήτης μού προσφέρει 130 δολάρια τον μήνα.
Για ποιον λόγο;
Να πιάσω την Μπόνι και τον Κλάιντ.
Καλύτερα να φύγω.
Καλύτερα ναι, Λι.
Θες να μου πεις κάτι;
Θα βάψω την κουζίνα.
Αυτό σκέφτεσαι, ε;
Λέω να την κάνω κίτρινη.
Θεέ μου.
Το τηγανητό αυγό σου είναι πολύ μικρό;
Όχι. Μια χαρά είναι.
Είναι από κλώσσα.
Αν είναι μικρό,
θα φέρω τον κόκορα και θα προσπαθήσω να βγάλω ένα.
Διακόπτουμε για μια έκτακτη είδηση.
Σου το είπα ότι θα έρθει ανεμοστρόβιλος.
Η αστυνομία του Μιζούρι αναφέρει ανταλλαγή πυρών
μεταξύ των κακοποιών Μπόνι και Κλάιντ και αστυνομικών.
Οι άνομοι εραστές έριξαν εκατοντάδες σφαίρες
στους αστυνομικούς.
Δεν γνωρίζουμε ακόμα τον αριθμό των νεκρών.
Επιστρέφουμε στο πρόγραμμα.
Δουλεύετε για τον Σαλαζάρ;
Μάλιστα. Φτιάχνουμε τον φράχτη, κουρεύουμε το γκαζόν.
Νομίζω ότι σας έχω ξαναδεί.
Με έστειλε να σας ξεκουράσω.
Πάμε, παιδιά.
-Ποιος θα βάλει ένα χεράκι; -Εγώ.
Πάρε τα μπουκάλια,
προσπάθησε να τα πετάς ψηλά.
Ωραία, και...
Τι λες για κάθε ένα που χτυπάω
να παίρνεις πεντάρα;
Πέτα τo.
Άλλο ένα.
Για όνομα.
Είμαι ένας παλιόγερος.
Ρίχ' τo.
Το πετύχατε λίγο.
Ναι.
Λίγο.
Ορίστε.
Δικά σας.
Για τη σιωπή σας.
Μάλιστα.
Μου φέρνετε την τσάντα;
Κύριε.
Είστε ο Φρανκ Χέιμερ;
Γυρίστε στις δουλειές σας, ναι;
Εμπρός.
Το ύφος του...
Η Γκλάντις είναι γλυκιά,
μα ο αστυνόμος Χέιμερ είναι στριμμένος.
-Κυρία Χέιμερ, να σας βοηθήσω; -Απομάκρυνε τη Λιάν από το παντς.
Ήρθε κόσμος.
Ο Πόρκι πού είναι;
Κλειδωμένος στον ξενώνα.
Δεν φαντάζομαι να θες να τον πάρεις μαζί;
Μην υποκρίνεσαι ότι δεν μου την έκρυψες.
ΟΣΤΙΝ ΣΤΕΪΤΣΜΑΝ ΠΑΝΩ ΑΠΟ 1.000 ΣΦΑΙΡΕΣ
Φαντάζομαι ότι θες να πάρεις το Ford μου.
Θα σου έλεγα ότι είσαι πολύ μεγάλος,
ή ότι δεν σε αφορά,
ή ότι έχεις αιώνες να πιάσεις όπλο.
Μα ξέρω ότι είναι μάταιο, δεν θα το κάνω.
Το εκτιμώ που δεν μου λες τίποτα από όλα αυτά.
Συγγνώμη, Γκλάντι.
Δεν χρειάζεται.
Ήξερα ποιος ήσουν όταν σε παντρεύτηκα.
Σου έφτιαξα σάντουιτς. Είναι στο ψυγειάκι.
Σε ευχαριστώ.
Κάτι ακόμα.
Μην ξεχνάς να του βάζεις λάδι.
Μάλιστα, κυρία.
Με φοβίζουν αυτοί οι δύο, Φρανκ.
Πες μου εσύ.
Θα γυρίσω.
Δεν σου έκανε το γραφείο;
Δεν θέλω να μαθευτεί ακόμα.
Τα αρχεία.
Η εξουσιοδότησή σου.
Τυπικά, έχεις δικαιοδοσία ως τα σύνορα της πολιτείας.
Τυπικά.
Το σήμα μου;
Ναι.
Θα με κρατάς ενήμερο.
Θα με πάρεις σύντομα;
Θα σε πάρω όταν μπορώ.
Πού θα πας πρώτα;
Τεξαρκάνα, Ελ Πάσο, Ντάλας,
Λάμποκ;
ΖΗΤΩ Η ΜΠΟΝΙ ΚΑΙ Ο ΚΛΑΪΝΤ
ΑΣΤΥΦΥΛΑΚΑΣ ΚΟΜΗΤΕΙΑΣ ΝΙΟΥΤΟΝ ΓΟΥΕΣ ΧΑΡΙΜΑΝ
ΒΟΗΘΟΣ ΣΕΡΙΦΗ ΜΑΛΚΟΛΜ ΝΤΕΪΒΙΣ
Ξύπνα, παππού.
Ναι.
Η μαμά λέει να σηκωθείς για πρωινό, ακόμα κι αν δεν έχεις δουλειά.
Εντάξει.
Ναι, έχεις δίκιο.
Θα πάω στον Νταν να δει κάποιον για μια δουλειά.
Θα φροντίσεις να μην αργήσει ο Νέιτ στο σχολείο;
Λέω να φτιάξω χώρο στο γκαράζ για ένα ακόμα αμάξι.
Μου είπε ο Πιτ να του τηλεφωνήσω.
Δεν πειράζει, μπαμπά.
Αλήθεια.
Όχι, θέλω να συνεισφέρω.
Ευχαριστώ.
Έρχομαι.
Ευχαριστώ, παππού.
Φοβερό μπισκότο.
ΠΩΛΕΙΤΑΙ ΙΔΙΟΚΤΗΣΙΑ ΤΡΑΠΕΖΑΣ
Φτιάχνεις αμάξια. Μπορείς να φτιάξεις του μπαμπά;
Θα το 'φτιαχνα, αν μ' άφηνε να πλησιάσω.
Ήσουν διάσημος, έτσι δεν είναι;
Ποιος σου το είπε;
Ο Τίμι Χες.
Είπε ότι πυροβόλησες πολλούς εγκληματίες.
Αλήθεια; Τι άλλο είπε ο Τίμι;
Τίποτα. Μόνο ότι μπορεί να πας στην κόλαση.
Πήγαινε.
'Μέρα.
Να βοηθήσω;
Θέλω να δω το υποπολυβόλο Τόμσον.
Και το πολυβόλο Colt monitor,
εκείνο με την προσαρμοσμένη λαβή.
Κάρτερ.
Το αυτόματο πιστόλι Colt...
και το Smith 1917 πίσω του.
Θέλω να δω και το 30άρι B-A-R του 1906.
Και το Springfield του 1903 με το τζάμι.
Το Remington 11 που έχεις εκεί.
Το 28 ιντσών ή το 20;
Όχι. Αυτό με την κοντή κάννη.
-Αυτό είναι το 12άρι; -Μάλιστα.
Να δω το Winchester που έχεις εκεί, το 30-30.
Δώσ' το εδώ.
Θέλω ένα όπλο να μην κολλάει.
Θέλετε τύμπανο ή ράβδο για το Τόμσον;
-Πόσες έχει η ράβδος; -15 βολές.
Θα πάρω καμιά δεκαριά...
και δυο τύμπανα.
Και κάμποσα μισά κλιπ για το Smith, αν έχεις.
Το έχεις αυτό σε μαύρο;
Πολύ γυαλιστερό.
Πιστεύω πως ναι, κύριε.
Ωραία, νομίζω...
ότι είμαι εντάξει.
Ποιο θέλετε;
Όλα.
Όλα;
Ναι.
Θέλω και τέσσερα κουτιά σφαίρες για το 45άρι,
άλλες τόσες για το 30άρι και...
από εκατό για τα υπόλοιπα.
Τι κυνηγάτε και χρειάζεστε τόσα πυρομαχικά;
Αν δεν είμαι αδιάκριτος.
Όχι, κύριε. Δεν είστε.
Πώς με βρήκες;
Με το κοστούμι και το αμάξι,
σε νόμισα για τραπεζίτη, μέχρι που είδα πόσο χάλια οδηγούσες.
Τα όπλα έχουν σχέση με αυτόν
τον αλήτη και τη δικιά του;
Είναι όπως τα λένε οι εφημερίδες;
Ναι.
Έφτασες μέχρι το σπίτι.
Πώς άλλαξες γνώμη;
Ίσως που σε είδα να περπατάς σαν να είσαι 85 χρονών.
Είσαι ντόμπρος.
Ίσως πολύ ντόμπρος.
Μπορούσες να ρωτήσεις, να αποφασίσω εγώ.
Θα ήταν ευγενικό.
Όπως είπες, άλλαξα γνώμη. Άσε που τι θα έλεγε...
Τι θα έλεγε η κόρη σου αν την κοπανούσες;
Ότι της έφυγε ένα βάρος.
Ξέρεις πώς πάει. Πρέπει να ζήσω όπως εκείνοι.
Να κοιμηθώ στο αμάξι και να κάνω χιλιάδες χιλιόμετρα.
Δεν κοιμάμαι πολύ, έτσι κι αλλιώς.
Και συνήθως ονειρεύομαι πεθαμένους Μεξικάνους.
Λέω να βρω τον Λεντμπέτερ.
Πέθανε.
Τον Κάθμπερτ.
Κι αυτός. Κι ο Άλβαρεζ. Κι αν συνεχίσεις να λες ονόματα,
θα προσβληθώ θανάσιμα.
Που να πάρει, Πάντσο, είμαι ζωντανός
και έτοιμος.
Εκτός αν...
μ' έχεις για άχρηστο.
Από διάθεση πώς πας;
Ευγενικός τρόπος να ρωτήσεις αν πίνω.
Πίνεις;
Όχι...
Αντέχω.
Μπορώ να οδηγήσω.
Όχι.
Ή και όχι.
Έλα, μπες μέσα.
Όχι τραγούδια.
Αύξησα τη φορολογία για να ξεκινήσω το πρόγραμμα επιβολής του νόμου.
Το μόνο που μας λείπει
είναι αυτοί οι δύο ξεπεσμένοι γελαδάρηδες
να σπιλώσουν τη φήμη του προγράμματος
σε περίοδο οικονομικής κρίσης.
Γνέψε αν ακούς.
-Θα τους πιάσουμε. -Όχι εσύ, Τζον.
Εσύ θα φυλάς την Ίστχαμ.
Βρες και σταμάτα τον Μπάροου πριν από εκείνους.
Να τη.
Να 'σαστε.
Χαίρομαι που σας βλέπω όλους.
Βγάλτε τα καρνέ!
...πάω στο αφεντικό να πληρωθώ
Μα με ανακάλυψε Εννιά δολάρια του χρωστώ
Μάουντ Έιρ, Αϊόβα.
Σαν να κουράστηκες. Μπορώ να...
Μια ιδέα ήταν.
Λες να ήταν αυτοί
που λήστεψαν το οπλοστάσιο;
Πολύ πιθανό.
Έκλεψαν αμάξι στο Ιλινόι. Άνοιξαν πυρ σε μπλόκο. Ακολουθούν την ίδια
τακτική εδώ και τρία χρόνια. Βόρεια προς Κάνσας ή Αϊόβα,
ανατολικά προς Ιλινόι ή Ιντιάνα,
νότια προς Αρκάνσας.
Μετά πάλι στο Τέξας κι από την αρχή.
Δεν έχουμε δικαιοδοσία βόρεια του Κόκκινου Ποταμού.
Μπορεί να τους αναλάβει ο Χούβερ εκεί.
Κάρθατζ,
Κάρθατζ...
Κάρθατζ, Μιζούρι.
Ούτε σέλα αλόγου δεν είναι τόσο άβολη
όσο αυτά τα καθίσματα.
Δεν έχω ξαναρίξει σε γυναίκα, Πάντσο.
Αν πετύχουμε τον Κλάιντ από μακριά, θα...
Θα παραδοθεί.
Θα ρίξουμε χωρίς προειδοποίηση;
Αυτό κάνει κι εκείνος.
Αυτό είναι, όμως, που μας ξεχωρίζει από εκείνον.
Κλάρξντεϊλ, Μισισίπι.
Πού πάμε μετά;
Όπου κι εκείνοι.
Στην πατρίδα.
ΝΤΑΛΑΣ, ΤΕΞΑΣ
Η κοιλαδογέφυρα του Ντάλας.
Η χαρά του Διαβόλου.
Και έλεγα ότι εγώ ζω σε κακές συνθήκες.
Να δω το χαρτί.
Η οδός Μπερνάλ.
Εκεί μένει η μάνα της.
Είναι κοντά τα πατρικά τους.
Εκείνο πρέπει να είναι του Μπάροου.
Στην Ιγκλ Φορντ.
Χ. ΜΠ. ΜΠΑΡΟΟΥ
Λέει εδώ ότι οι οικογένειες
μιλούσαν καθημερινά στο τηλέφωνο μέχρι την προηγούμενη βδομάδα.
Πώς σκατά το ξέρουν αυτό;
Έβαλαν κοριούς.
Οι Ομοσπονδιακοί μπαίνουν στη γραμμή και καταγράφουν τη συνομιλία.
Όχι.
Απίστευτο.
Ο Πάντσο.
Τι κάνει ο μικρός;
Πάντσο.
Πιάσ' τον γρήγορα.
Κυνηγούσες κάποιον;
Τζιμ Θορπ, ποιος είσαι;
Τζον Κουίν,
από τη Φέργκιουσον.
Ο Κεντέιλ από το FBI.
Μάθαμε ότι είστε σε ειδική αποστολή.
Χαιρετισμούς από τον Χούβερ.
Στέλνει και μια πληροφορία από τις επαφές του στον νότο.
Τι τρέχει;
Αυτόν ρώτα.
Είσαι εντάξει;
Νόμιζα ότι με κάλυπτες.
Θα ήμουν νεκρός.
Ένα τετράγωνο ακόμα, αι θα πεθαίναμε κι οι δυο.
Έχουμε πληροφορίες ότι ο Μπάροου κρύβεται στο Μπράουνσβιλ.
Δεν το ήξερες,
αλλά είναι συντονισμένη επιχείρηση.
Ωστόσο, η βοήθειά σας είναι ευπρόσδεκτη.
Στο Μπράουνσβιλ.
Έχεις κυνηγήσει ποτέ άγρια άλογα;
Τι;
Θεέ μου!
Ήμαρτον.
Ξανοίγονται για να κυνηγήσουν.
Αλλά γυρίζουν πίσω.
Έχουμε φτιάξει κλοιό χιλίων ανδρών.
Οδοφράγματα, εναέρια παρακολούθηση.
Δεν νομίζω να γυρίσει η συμμορία σύντομα.
Όχι, κύριε. Οι επικηρυγμένοι και τα άγρια άλογα
πάντα επιστρέφουν.
Ίσως να πρέπει να φύγετε κι εσείς.
Δεν είναι η Λάνο εδώ.
Θα είναι κρίμα να πάθετε κάτι ενώ έχετε αποσυρθεί.
Όποιος και να πάθει κάτι θα 'ναι κρίμα.
Αν μου επιτρέπετε,
ο αστυνόμος Κουίν εννοεί ότι μόλις έκλεψαν οπλοστάσιο.
Είναι βαριά οπλισμένοι.
Λέγεται σύστημα διπλής συχνότητας.
Φαντάζομαι ότι δεν είχατε τέτοιο στις σέλες.
Είναι βασικό για τον κλοιό.
Χωρίς αυτό είναι σαν να είσαι στο Τιμπουκτού.
Ή...
στο Μπράουνσβιλ,
λόγω της κωλοπληροφορίας σας.
Δεν μας θέλουν και πολύ.
Ναι.
Πρέπει να κάνουμε φίλους.
Σμουτ Σμιντ, κύριοι.
Δεν χρειάζονται συστάσεις, σας ξέρω,
αλλά είναι τιμή μου να σας σφίξω το χέρι.
-Πώς πάει; -Ο Μπομπ Άλκορν,
ο βοηθός Τεντ Χίντον, φυλάει το μηχάνημα της Cola.
Καθίστε.
Γαμώτο.
Χέιμερ και Γκολτ.
Ξέρετε πόσες φορές έχω πει στον εγγονό μου την ιστορία της Καντελάρια;
Θέλει να την ακούει κάθε βράδυ πριν κοιμηθεί.
Κυριολεκτικά, κάθε βράδυ.
Και πώς κοιμάται;
Συμμετέχουμε στην καταδίωξη του Μπάροου...
με απόλυτη μυστικότητα.
Όχι και τόση. Μαθαίνονται τα νέα.
Πράγματι.
Ο Κλάιντ σε έχει επικηρύξει.
Έχω την πόρτα κλειδωμένη σε περίπτωση που αποφασίσει να περάσει.
Θα τον πιάσουμε.
Αλλά θέλουμε βοήθεια.
Είναι τιμή μου.
Ψάχνουμε άτομο εμπιστοσύνης στη γειτονιά.
Κάποιον που ξέρει τις οικογένειες και θα μας μιλήσει.
Τι λέτε για έναν νεαρό που μεγάλωσε μαζί τους;
Που δούλεψε με τον Κλάιντ
και ξέρει την Μπόνι από μικρή.
Κάποιον που μπορεί να τους αναγνωρίσει με το που θα τους δει.
Έχει τη νοημοσύνη υαλοκαθαριστήρα,
μα είναι αξιόπιστος.
Πού θα τον βρούμε;
Φυλάει την Cola.
Δύσκολο μέρος για παιδί. Ο Κλάιντ ήταν κατεργάρης.
Παίζαμε κλέφτες κι αστυνόμους μαζί.
Άσε να μαντέψω, έκανες τον αστυνόμο.
Αυτό ήθελα πάντα.
Αυτό ή παίκτης στους Κλίβελαντ Ίντιανς.
Και την Μπόνι...
Ξέρεις τη δίδα Πάρκερ;
Μεγάλωσε λίγο έξω από την πόλη.
Κοντά στη Σεμέντ Σίτι. Χωρίς μπαμπά.
Θα είναι σκληρή.
Το αντίθετο. Είναι μικροκαμωμένη.
Ζήτημα να είναι 40 κιλά. Η πιο έξυπνη στο σχολείο.
Έπαιζε σε όλες τις παραστάσεις. Κέρδιζε διαγωνισμούς.
-Μάλιστα. -Έγραφε ποιήματα.
Όμορφο κορίτσι. Βαμμένα καραμελέ μαλλιά.
Σαν να τη γούσταρες λίγο.
Όλοι όσοι την είχαν δει στο καφέ που δούλευε τη γούσταραν.
Πώς ερωτεύτηκε έναν επικηρυγμένο;
Είχε βαρετή ζωή.
Εμφανίστηκε ο Κλάιντ με μια αμαξάρα. Ώσπου να μάθει ότι ήταν κλεμμένο
τον είχε ερωτευτεί.
Τι ρομαντικό.
Όταν γνώρισα τη γυναίκα μου, άρμεγε μια αγελάδα στο πανηγύρι της πόλης.
Κανείς δεν θα γράψει μπαλάντα
για τη γνωριμία μας.
Στα αρχεία λέει ότι πέρασαν από δύο οδοφράγματα.
Και από της Οκλαχόμα πέρασαν.
Στο Κάνσας, στο Νέο Μέξικο.
Τους είχατε και σε απόσταση βολής.
Λένε ότι ο Κλάιντ είναι σαν τον Φου Μαντσού.
Δεν τον πλησιάζει κανείς.
Το Time τον είπε υπεράνθρωπο. Το είδατε;
Ίσως δεν μπόρεσες να της ρίξεις, Τεντ.
Ορίστε;
Δεν μπόρεσες να ρίξεις στο γλυκό κορίτσι που σου σέρβιρε πίτα
στο καφέ.
Δεν μπόρεσες να το κάνεις.
Δεν χρειάζεται.
Είμαι στο δυτικό Ντάλας.
Σιγά μη γυρίσουν στα μέρη μας.
Έρχονται, Τεντ.
Σύμφωνα με τους κοριούς,
η κα Πάρκερ θα φτιάξει φασόλια με λάχανο την Κυριακή του Πάσχα.
Δεν σας καταλαβαίνω.
Τεντ, δεν ξέρεις τι είναι οι κοριοί;
Φυσικά και τους ξέρω!
Τι σχέση έχουν τα κόκκινα φασόλια με το λάχανο;
Όποτε η μάνα της Μπόνι λέει
ότι μαγειρεύει κόκκινα φασόλια με λάχανο,
τις ίδιες ημερομηνίες
τους εντοπίζουμε ή επιτίθενται στην περιοχή του Ντάλας.
Είναι συνθηματικό.
Σημαίνει ότι έρχονται.
Θα έρθω μαζί σας;
Όχι. Θα συναντηθούμε την Κυριακή του Πάσχα.
Νωρίς το πρωί, ένα τετράγωνο μετά την Ιγκλ Φορντ.
Θέλω να αναγνωρίσεις τους Μπάροου και Πάρκερ.
Εγώ είμαι εδώ.
Φοβούνται να της ρίξουν.
Αυτό δίνει στον Κλάιντ πλεονέκτημα ενός δευτερολέπου,
κι ο Οδοντογλυφίδας το ξέρει.
"Έχεις διαβάσει την ιστορία του Τζέσε Τζέιμς,
πώς έζησε και πώς πέθανε.
Τώρα, αν θες να διαβάσεις κάτι,
έχεις την ιστορία της Μπόνι και του Κλάιντ".
Παλιά έπρεπε να έχεις κάποιο ταλέντο για να γράψουν για εσένα.
Τώρα, απλώς χρειάζεται να βγάλεις όπλο.
Τι είναι εδώ;
Πριν από κάναν δυο μήνες τούς είδαν εδώ...
Είχαν κατασκηνώσει.
ΑΠΑΓΟΡΕΥΕΤΑΙ Η ΕΙΣΟΔΟΣ
Κάποιος έχει αετίσιο μάτι.
Αυτό ή έφτασε ως εδώ τυχαία.
Κοίτα εκεί.
Όλες πέρασαν από την ίδια τρύπα.
Πότε έριξες τελευταία με αυτό;
Ξέρεις τι αντιμετωπίζουμε;
Φαντάζεσαι;
Τίποτα που δεν έχουμε ξαναδεί.
Έπεσε πιστολίδι στο Τζόπλιν.
Πάνω από χίλιες βολές.
Τι διάολο είναι αυτό;
Πολυβόλο Colt monitor.
Ρίχνει 20 ριπές ανά δευτερόλεπτο από τα χίλια μέτρα.
Ο Κλάιντ προτιμάει το αυτόματο Browning.
Σχεδόν το ίδιο όπλο, μόνο που ο γαμιόλης έχει...
βάλει πρόσθετο γεμιστήρα
με 40 σφαίρες.
Δεν έχει γνωρίσει τον γουρλή.
Δεν είμαι τόσο γουρλής.
Έχεις και για μένα κάνα τέτοιο;
Όλα εντάξει;
Καλό Πάσχα.
Πρέπει να κατουρήσω.
Μπορεί να ξέμεινε κάτι μετά απ' τις 40 φορές που σηκώθηκες χθες.
Ο παράδεισος περιμένει την Γκλάντις έτσι όπως κόβεις ξύλα.
Πότε ξεκίνησες;
Κάνε γρήγορα.
Πήγαινε μέσα και περίμενε.
Είναι κρυμμένοι, κανείς δεν έχει δει τον Κλάιντ.
Μην ξαφνιάζεσαι, Τεντ.
Λες να μην παρατήρησε ο Κλάιντ
το τσίρκο με τα σιδερικά στη γειτονιά του;
Έμαθα ότι μαγειρεύουν κόκκινα φασόλια με λάχανο οι Πάρκερ,
αν πεινάς, αστυνόμε Χέιμερ.
Μπορεί να ήρθαν με τα άγρια άλογά τους και να την κοπάνησαν.
Πυροβολισμοί στο Γκρέιπβαϊν,
σκοτώθηκαν δικοί μας.
Δεν είπα τίποτα.
Μπες, Τεντ.
FBI
Καλή η θέα από εκεί, κύριε Χούβερ;
Ιπτάμενη κότα.
Το αμάξι ήταν εκεί όλο το πρωί.
Σταμάτησαν οι δύο αστυνομικοί...
-Σταθείτε. -Εξήγησέ του, Τεντ.
-Τι λες γι' αυτό; -Δεν πρόλαβε να τις βάλει στο όπλο.
Πήγαινέ το στο γραφείο για ανάλυση αποτυπωμάτων.
Πρόσεχε πού πατάς, καουμπόι. Είναι σκηνή εγκλήματος.
Κλάσε μου τα αρχίδια.
Είχατε δίκιο.
Γύρισαν. Γύρισαν στο Ντάλας.
Μαρούλι.
Έλεγξε την κωλοπερίφραξη.
-Τι κάνεις; -Έχεις άλλες δύο.
Το τρίτο όπλο μπορεί να ήταν του Πάλμερ ή του Χάμιλτον.
Θα κάνουμε έλεγχο κι ίσως μάθουμε.
Όχι, τα ίχνη είναι πολύ μεγάλα και βαθιά.
Από την πλευρά του οδηγού.
Μπορεί να έριχνε ο Ρέιμοντ με το B-A-R.
Ναι, είναι βαρύ.
Ο Κλάιντ θα χρησιμοποίησε 10άρι δίκαννο.
Η μικρή είχε 20άρα κοντόκαννη.
Βλέπεις εδώ;
Σέρνει το αριστερό της πόδι.
Κουτσαίνει;
Πριν από κάνα μήνα, ο Κλάιντ δεν είδε μια πινακίδα.
Κάηκε στο τρακάρισμα το πόδι της.
Γιατί έχει κουνέλι η Μπόνι;
Μπορεί να είναι δώρο. Για τη μάνα της.
Ή για την Μπίλι Μέις.
Είναι γενναιόδωρη.
Ναι, είναι ανοιξιάτικη μέρα μες στο καταχείμωνο.
Είναι μικροκαμωμένη. Ζήτημα να είναι 40 κιλά.
Αλλά έριξε στον αστυνομικό εξ επαφής ενώ αυτός ήταν χτυπημένος.
Το δείχνουν τα ίχνη;
Βλέπεις το σύρσιμο;
Ήταν στο πλάι.
Τον γύρισε με το πόδι της για να βλέπει τι θα γίνει.
Οι παιδικοί σου φίλοι δεν είναι άνθρωποι πια. Κοίτα με!
Να το θυμάσαι όταν τους ξαναδείς.
Είσαι εντάξει;
Ναι.
Θα μιλήσουμε.
ΟΚΛΑΧΟΜΑ
Ο Κόκκινος Ποταμός.
Σύνορο πολιτείας.
Οκλαχόμα.
Είπα να το επισημάνω.
Ευχαριστώ.
Ελεύθερο πεδίο.
Πού στον διάολο είναι;
Δεν ξέρω.
Γιατί δεν ξέρεις;
Για εσένα δουλεύουν.
Πριν από τρεις μέρες ήταν στο Ντάλας.
Μόνο αυτό ξέρω.
Υποσχέθηκες ότι θα έχεις από κοντά τον Χέιμερ.
Σωστά;
Αν με γελοιοποιήσουν, θα το πληρώσεις ακριβά.
Έγινα κατανοητή, δικαστικέ αστυνόμε Λι Σίμονς;
Μάλιστα, κυρία.
Καλώς.
Δεν τους έχω δει.
Δεν τους έχεις δει;
Μάλιστα.
Δεν υπάρχει άλλο βενζινάδικο
σε απόσταση 260 χιλιομέτρων.
Δεν έχεις δει κανένα μπλε σεντάν με μαύρα λάστιχα.
Όχι.
Δύο άντρες και μια γυναίκα
να πηγαίνουν βόρεια;
Αν ψάχνεις την Μπόνι και τον Κλάιντ,
δεν τους έχω δει.
Κι αν τους είχα δει,
θα τους ευχόμουν καλή τύχη.
Κλέβουν μόνο τις τράπεζες που κλέβουν από τους φτωχούς,
σαν εμένα.
Λοιπόν;
Θεέ μου.
Τι θες; Είπα ό,τι είχα να πω για την Μπόνι και τον Κλάιντ.
Ένας αστυνομικός
πέθανε σε μια λίμνη από το αίμα του.
Προσπαθούσε να βγάλει τις σφαίρες από την τσέπη του
όταν του τίναξαν τα μυαλά στον αέρα. Την Κυριακή του Πάσχα.
Η οικογένειά του θα τρώει από το συσσίτιο τώρα.
Καλή τους τύχη;
Πάντσο!
-Μόνο αυτό έχεις να πεις, μικρέ; -Πάντσο!
Πέρασαν από εδώ χθες.
Ρώτησαν για τον καταυλισμό μεταναστών.
Τους τον έδειξα στον χάρτη.
Μαύρα λάστιχα,
μπλε σεντάν,
εκείνη είχε ένα κουνέλι.
Η τιμή της βενζίνης μάς έχει τρελάνει όλους.
Τι;
Είσαι πιο κοινωνικός.
Λέω περισσότερες μπαρούφες.
Ψάχνετε εργάτες;
Το ίδιο θα ρωτούσα κι εγώ.
Με τον συνέταιρό μου
ταξιδεύουμε εδώ και καιρό. Η δουλειά μας στο Φορτ Γουόρθ φαλίρισε.
Μας έκαναν κατάσχεση. Κωλοτράπεζες.
Το λέει και η Βίβλος.
Οι τράπεζες είναι ο Διάβολος.
Η κόρη μου με τον φίλο της πάνε
από καταυλισμό σε καταυλισμό, ψάχνουν για δουλειά.
Έχουν ένα καινούργιο Ford σεντάν.
Δεν τους είδατε φαντάζομαι, ε;
Δύο αγόρια και μια κοκκινομάλλα.
Μικροκαμωμένη.
Δεν πέρασαν από εδώ.
Το ανταλλάζω με νερό από την αντλία.
Υπόχρεος, κύριε.
Καλή τύχη.
Με συμπαθούν.
Πρώτης τάξης λασπόπιτες.
Είχα ένα κοριτσάκι σαν εσένα.
Έχει μεγαλώσει τώρα.
Έχει δικό της παιδί. Αγόρι.
Να σε ρωτήσω κάτι;
Έχεις δει αυτούς τους δύο εδώ γύρω;
Φοράνε όμορφα ρούχα.
Είναι κακοί άνθρωποι, κάνουν κακό στους άλλους.
Κι αν δεν τους βρούμε, θα συνεχίσουν.
Τους έχεις δει;
Εντάξει.
Φοβερός χειρισμός.
Γιατί δεν πας εσύ να τους σαπίσεις στο ξύλο;
Μου το έδωσε η γυναίκα.
Ζεστό;
Έχει όλο γόπες εδώ γύρω.
Στριφτό με Durham.
Αυτή καπνίζει Camel, έτσι;
Ναι.
Κι ο Κλάιντ Lucky Strike.
Ο τρίτος κρατάει πάντα τσίλιες.
Συνήθως στο αμάξι, μακριά τους.
Ποιος είναι;
Τρεις απέδρασαν,
μόνο ένας είναι ακόμα μαζί τους.
Ίσως ο Χάμιλτον, όπως είπες.
Μπορεί να έκανα λάθος.
Δεν το 'πιασα, συγγνώμη. Τι έκανες;
Ο Χάμιλτον είναι...
πρωταγωνιστής, καυχησιάρης.
Ο άλλος είναι ακόλουθος.
Απ' το αρχείο τα συμπέρανες;
Αν ακολουθήσεις ένα λύκο κι ένα σκύλο, θα δεις τη διαφορά σύντομα.
Ο τρίτος είναι ο φύλακας του Κλάιντ.
Αυτός δεν πίνει, αλλά...
εκείνη σίγουρα.
Η μικρή πονάει πολύ.
Λάβδανο.
Αγαπάω την Κλάρα Μπόου.
Σαν κολλημένο φαίνεται.
Θέλετε βοήθεια;
Βοήθησέ με, Θεέ μου.
Γεια σου, γλύκα.
Προς το Κάνσας ή βορειοδυτικά;
Δες στο αρχείο αν κανείς
από τους δραπέτες έχει συγγενείς κοντά.
Ξέρεις ότι έχει ραδιόφωνο αυτό;
Δεν είναι εργοστασιακό.
Πόσα έδωσες;
Ρώτα την Γκλάντι.
Ενοχλεί τη γαλήνη μου.
Όχι ότι έχω γαλήνη μετά το Λάμποκ.
Ωραίο αυτό.
Έκτακτη ειδοποίηση.
Η αστυνομία δεν έχει δώσει λεπτομέρειες, μα αναφέρθηκε
ότι δύο αστυνομικοί έπεσαν νεκροί από πυρά σε επαρχιακή οδό
βόρεια του Κόμερς.
Πόσο μακριά είναι;
Τριάντα χιλιόμετρα.
Δύσκολα τα πράγματα.
Πώς είμαστε σήμερα;
Όχι καλά όταν χάνεται ένας αστυνομικός.
Πρέπει να περάσουμε, κύριε.
Τώρα.
Μόνο το FBI έχει δικαιοδοσία.
Πρέπει να τους ακολουθήσουμε.
Το χαρτί δεν αξίζει τίποτα εδώ.
Αν δεν είστε Ομοσπονδιακοί
ή όργανα της Οκλαχόμα, δεν μπορείτε να περάσετε.
Κάντε αναστροφή.
Που να πάρει.
Τι στον διάολο κάνεις;
Θέλουν φάρμακο για το κορίτσι.
Ποια είναι η κοντινότερη πόλη;
Πάντσο, μήπως να οδηγήσω εγώ;
Βρες την πόλη!
ΚΟΦΙΒΙΛ, ΚΑΝΣΑΣ
Τι είναι αυτό;
Αναφορά εξόδων.
Πόσα λεφτά...
Πόσα λεφτά ξοδεύουμε.
Πόσες σφαίρες έχεις φάει;
Δεν ξέρω.
Δεκαέξι νομίζω.
Ξέρεις, ο άνθρωπος δεν...
αποβάλλει τις σφαίρες όπως τις πέτρες του νεφρού.
Ίσως...
Ίσως πρέπει να δεις κάναν γιατρό κάποια στιγμή.
Ίσως πρέπει να δεις εσύ γιατρό.
Δεν έχω σφαίρες μέσα μου.
Επειδή σε κάλυπτα.
Ο Κλάιντ απομακρύνεται.
Πόσο ακόμα θα μείνουμε εδώ;
Έχεις καμιά καλύτερη ιδέα;
Δεν ξέρω αν είναι καλύτερη.
Στο αρχεία λέει
ότι άλλος ένας κατάδικος προσπάθησε
να αποδράσει, αλλά δεν πρόλαβε.
Ο Γουέιντ Μακνάμπ.
Γιατί;
Αν ήσουν ελεύθερος, δεν θα πήγαινες να βρεις τους φίλους σου;
Ο Μακνάμπ είναι μέσα για οπλοκατοχή.
Δεν είναι φονιάς.
Ο Σίμονς μπορεί να του δώσει άδεια.
Πρέπει να υπογράψει κι η κυβερνήτης.
Βάζω στοίχημα ότι δεν χάρηκε που διευρύναμε τη δικαιοδοσία μας.
Μια ιδέα είπα.
Μέινι.
Στιλ Μπόνι Πάρκερ.
Έχω δει δέκα σήμερα.
Ναι, είναι η...
Είναι μόδα.
Κάνει πάταγο.
Πού πας;
Με καλεί η φύση.
Έλεος. Μόλις πήγες!
Μια φωτογραφία.
Μπόνι και Κλάιντ!
Να τοι, στη γωνία.
Πιάσε την καραμπίνα.
Θα κάνω όπισθεν. Πάμε.
Πάρκαραν πίσω. Ο ένας μπήκε μέσα.
Ούτε ο Ρέι Χάμιλτον ήταν. Ο Χένρι Μέθβιν.
-Ο τρίτος της απόδρασης. -Τον είδα. Τον άφησες να φύγει;
Παρακολουθούσα τον Κλάιντ.
Τον Κλάιντ; Παρακολουθούσες τον Κλάιντ;
Μπορούσες να ρίξεις;
Γιατί δεν έριξες;
Πολύς κόσμος.
Έχουν θαυμαστές.
Διάβολε.
Εκεί!
Δεν τους βλέπω!
Ναι.
Σταμάτησαν για πρωινό σήμερα.
Αυγοφέτες και καφέ.
Ο Κλάιντ παρήγγειλε ένα αυγό μελάτο από τον κατάλογο.
Σε ένα μικρό μαγαζί στο Αμαρίλο.
-Στο Αμαρίλο; -Ναι.
Έκαναν 650 χιλιόμετρα χθες;
Επτακόσια.
Σκέφτηκες ποτέ ότι...
ίσως δεν το 'χουμε μέσα μας πια;
Πέρασε από κλοιό χιλίων αντρών για να δώσει ένα κουνέλι στη μαμά.
Τι θα κάνουμε τώρα;
Μόνο μία ιδέα είχα.
Πάντσο.
ΚΛΑΪΝΤ ΠΡΟΣ ΧΕΝΡΙ ΦΟΡΝΤ "ΦΤΙΑΧΝΕΙΣ ΦΙΝΑ ΑΜΑΞΙΑ"
Ευχαριστώ, κύριε.
Είπαν ότι είσαι από την τροχαία αυτοκινητοδρόμων,
αλλά σε ξέρω.
Αναγνωρίζω τους φονιάδες.
Είμαι σίγουρος, κε Μπάροου.
Άκου, κύριε.
Ξέρω ότι θα πρέπει να σκοτώσετε το παιδί μου.
Δεν φταις εσύ.
Δεν υπάρχει πια σωτηρία για κείνον.
Θέλω να πω κάτι.
Εδώ.
Δεν γεννήθηκε έτσι.
Δεν γεννήθηκε με σκοτεινή ψυχή.
Ο μικρός μου Χακ Φιν.
Έτσι τον λέγαμε με την Κούμι.
Του άρεσαν τα ποδήλατα.
Ήθελε πολύ να γίνει μουσικός.
Του αρέσει να ντύνεται καλά και να έχει κορίτσια και όλα αυτά, αλλά...
Δεν ήταν κακό παιδί.
Είχα ελπίδες για εκείνον.
Κάποιοι καταλαβαίνουν τι είναι...
όταν είναι πια αργά.
Μιλάς για τη λάθος στροφή;
Αυτό εννοείς;
Έκλεψε μία κότα.
Έκλεψε μία γαμημένη κότα, κύριε.
Η αστυνομία τον έκανε μαύρο πρόβατο κι από τότε
τον κυνηγάνε.
-Τον κυνηγούσαν; -Μάλιστα, κύριε.
Ή τον παρακολουθούσαν;
Το ίδιο είναι για σένα. Μπάτσος είσαι.
Ναι, είμαι.
Μικρός, το μόνο που ήθελα...
ήταν να γίνω ιεροκήρυκας.
Ιεροκήρυκας!
Και θες να το πιστέψω;
Μάζευα λεφτά για την ιερατική σχολή.
Δούλευα σ' έναν κολίγα στο Σαν Σάμπα.
Μαθεύτηκε ότι είχα καλό σημάδι στα όπλα.
Ο ιδιοκτήτης, ο Μακσουέιν,
με κάλεσε μια μέρα και με ρώτησε
αν ήθελα να βγάλω 150 δολάρια.
Γέλασα και του είπα "Ποιον πρέπει να σκοτώσω;"
Αυτός με κοιτούσε.
Τότε το κατάλαβα.
Δεν ήθελε να σκοτώσω...
κογιότ ή βρωμοκούναβο.
Ήθελε να φάω τον συνεταίρο του στη δουλειά.
Του είπα ότι
θα το μαρτυρούσα.
Χαζομάρα έκανες.
Δεκαέξι ήμουν!
Όπως είπα, μάζευα...
για την ιερατική σχολή.
Δυο βδομάδες μετά,
μου ζήτησε να πάω στο σπίτι κάτι ψώνια.
Πριν καν μπω, έβγαλε ένα δίκαννο.
Μου έριξε στο κεφάλι...
στην πλάτη...
στο πόδι.
Δεν έχω καταλάβει ακόμα γιατί,
αλλά πέρασε από πάνω μου και μπήκε μέσα.
Για να ξαναγεμίσει ίσως. Δεν ξέρω...
Σύρθηκα κι έφυγα. Κρύφτηκα σε ένα αυλάκι.
Θα πέθαινα αν δεν ήταν ένας έγχρωμος εργάτης.
Πέρασε και με είδε.
Με πήγε στο σπίτι.
Με φρόντισε η μάνα μου το καλοκαίρι.
Το φθινόπωρο...
τα μάζεψα για την ιερατική σχολή.
Έτσι τους είπα, τέλος πάντων.
Έκανα μια παράκαμψη και πήγα στου Μακσουέιν.
Χτύπησα το κουδούνι. Άνοιξε.
Και το σκότωσα το τομάρι ακριβώς εκεί, στην ίδια πόρτα.
Και πάει το κάλεσμά μου.
Ο Μακσουέιν ήταν καταζητούμενος...
κι έτσι έγινα αστυνομικός.
Έκανες στροφή, έτσι;
Ακριβώς.
Μία στροφή.
Γιατί μου τα λες αυτά;
Έχεις σκεφτεί ποτέ ότι κάτι μέσα του...
έκανε τον Κλάιντ να κλέψει εκείνη την κότα;
Μπορεί να πεινούσε.
Μπορεί να πεινούσαμε όλοι.
Δεν θα διαφωνήσω.
Δεν θα παραδοθεί.
Θα τον κρεμάσετε.
Προτιμάει να πεθάνει στον δρόμο.
Το παιδί σου μπορεί να μη...
γεννήθηκε με σκοτεινή ψυχή, αλλά την έχει τώρα.
Δεν μ' ακούς, κύριε.
Προσπαθώ να πω κάτι.
Δεν μου είναι εύκολο.
Ξέρω ότι υπάρχει μόνο μία κατάληξη.
Και σου ζητάω, σε παρακαλώ...
τέλειωσέ το τώρα, που να πάρει.
Για την οικογένειά μου.
Θα τηλεφωνήσω στον Λι Σίμονς.
Να δώσει άδεια στον Γουέιντ Μακνάμπ.
Τι ωραία ιδέα.
Δεν το πίστευα όταν είπε η Μπίλι Μέις ότι βγαίνεις.
Εξήντα μέρες. Κι αν βρω δουλειά και δείξω καλή διαγωγή,
μπορεί να αποφυλακιστώ.
Απόψε δεν σκέφτομαι την καλή διαγωγή, γλύκα.
Τέτοια μέρη μού αρέσουν.
Τι κάνεις, γλυκιά μου;
Αληθεύει ότι ξέρεις τον Κλάιντ Μπάροου;
Και τον αδελφό του, πριν τον σκοτώσουν.
Τι θα κάνουμε με εσένα;
-Κάτι έχω υπόψη μου, γλύκα. -Αλήθεια;
Είναι καλά έξω απ' τη στενή, Γουέιντ;
-Δεν μου είπαν τα ονόματά σας. -Δεν χρειάζεται.
Γουστάρω.
Παράγγειλε άλλο ένα, σενιαρισμένε.
Ή και όχι.
Πού είναι το αποχωρητήριο;
Τι θέλετε από μένα;
Λοιπόν,
έφερες το κοπάδι στο παζάρι, μπαμπάκα;
Σου το ορκίζομαι, μεγάλε,
σκοπεύουν να πάνε στο Μεξικό.
Αυτό ακούγεται.
Τι να πει κανείς;
Μικρέ, κόψε τις μαγκιές και σοβαρέψου.
Αλλιώς δεν μπορείς να με βοηθήσεις.
Θα πω στον Λι Σίμονς να σε γυρίσει απόψε κιόλας μέσα.
Μάλιστα, κύριε.
Άκου να σου πω, κύριος.
Ήρθες σε λάθος μέρος να πειράξεις τον Γουέιντ.
Έτσι είναι, γέρο.
Ο Γουέιντ είναι με τον Κλάιντ,
και στα μέρη μας τον Κλάιντ τον έχουμε ψηλά.
Πρόσεχε τα παπούτσια σου.
Θα γεμίσει ο τόπος αν τη φάτε εξ επαφής, αλλά θα χαρώ να τη ρίξω.
Έχετε πολύ θράσος
να επιτίθεστε σε κάποιον την ώρα που ανακουφίζεται.
Μπείτε μέσα.
Μείνετε εκεί μέχρι να γυρίσω και να σας πω να φύγετε.
Μπορεί να τον έχετε ψηλά,
αλλά εγώ είμαι Ρέιντζερ, σκατιάρη.
Η Μπίλι Μέις θα κουρέψει την Μπόνι.
-Πότε; -Αύριο.
Το βράδυ.
Ο Κλάιντ φοράει περούκα καμιά φορά.
Σας έχει κάνει να τρέχετε σαν παλαβοί, ε;
Μικρέ, αν λες την αλήθεια,
θα τελειώσεις την ποινή σου σε μια πολιτισμένη φυλακή.
Αν, όμως, λες ψέματα, θα γυρίσεις πίσω να σπας πέτρες
και να σου σπάνε δόντια.
Γιατί άργησες;
Βρήκα έναν φίλο στην τουαλέτα.
Είσαι η Μπίλι Μέις;
Εσύ πρέπει να είσαι.
Παππού.
Παραβγαίνουμε πάλι;
Δεν σου έμαθε η μαμά σου να δένεις τα κορδόνια σου;
-Θα σε ξαναδώ μπροστά μου; -Όχι, κύριε.
Σήκω!
Σήκω. Σχεδόν ποιητικό.
Προς τα πράσινα βοσκοτόπια.
"Θα σε δω την επόμενη φορά".
Τους ειδοποίησε ο Μακνάμπ.
Μακνάμπ, άνοιξε την πόρτα!
Αναθεματισμένα κτήνη.
Εγώ φταίω που τον σκότωσαν;
Όχι.
Δεν φταις εσύ.
Ήταν να βγει σε εννιά μήνες.
Δεν ήταν ανάγκη...
να πεθάνει.
Μπορεί, αλλά έκανε τις επιλογές του.
Βλέπεις, Φρανκ...
σ' αυτό ακριβώς διαφέρουμε εγώ κι εσύ.
Εσύ μπορείς να κρυφτείς
πίσω από κάποια θεωρία σου για το σωστό και το λάθος. Εμένα...
ποτέ δεν μου άρεσε να έχω το βάρος
της απόφασης για το ποιος θα ζήσει και ποιος όχι.
Έχουμε πολλές διαφορές, Μέινι.
Αλλά κανείς μας δεν κρύβεται.
Αν βάλεις και τον Μακνάμπ,
έχουν σκοτώσει δεκατρείς,
και τους έχουν για ήρωες.
-Ποιος νοιάζεται για... -Εγώ!
Τους έχουν είδωλα.
Πρέπει να βάλουμε τέλος.
Ποτέ δεν είναι εύκολο,
ούτε όμορφο.
Πάντα χύνεται αίμα
στο τέλος της ιστορίας, το ξέρεις.
Το ξέρεις όπως κι εγώ.
Έχω δει πολύ αίμα,
όχι το δικό τους.
Να πάρει, Μέινι, γιατί στον διάολο...
Γιατί στον διάολο ήρθες;
Έπρεπε να έρθω.
Αν και δεν ξέρω γιατί ακριβώς.
Θα φανεί σαν να στείλαμε τον Μακνάμπ να σκοτωθεί.
Αν το μάθει η κυβερνήτης...
δεν νομίζω ότι θα μπορώ να προστατέψω εσάς ή εμένα.
Πρέπει να γυρίσετε στο Όστιν να το τακτοποιήσουμε.
Καταλαβαίνω, Λι.
Αν θες να γυρίσεις σπίτι, θα σε πάω.
Πήγαινέ με στα πράσινα βοσκοτόπια.
Θα πάρω ένα μπουκάλι και θα κάτσω...
να περιμένω τον Κλάιντ.
Λες να σημαίνει κάτι; Προς τα...
πράσινα βοσκοτόπια.
Πάει σε πολιτεία που δεν έχει χτυπήσει;
Μπορεί.
Ποιες έχουν εκδώσει ένταλμα;
Όχι, ακόμα καλύτερα.
Ποιες δεν έχουν εκδώσει.
Το Νέο Μεξικό,
το Κολοράντο.
Η Λουιζιάνα.
Οι επικηρυγμένοι γυρνάνε στην πατρίδα.
Ίσως να ήμασταν στο λάθος σπίτι.
Ο Μέθβιν από πού είναι;
Από το Κάνσας.
Έχει συγγενείς εκεί;
Όχι, ο πατέρας του...
μένει στο Μπιένβιλ Πάρις.
Ανατολικά του Σρίβπορτ.
ΜΠΙΕΝΒΙΛ ΠΑΡΙΣ, ΛΟΥΙΖΙΑΝΑ
Ο ιδιοκτήτης τούς αφήνει να μένουν εδώ με αντάλλαγμα χειρωνακτική δουλειά.
Ο πατέρας του Χένρι κόβει ξύλα.
Το φορτηγάκι του.
Ο Άιβι Μέθβιν.
Κάνουν την οικογένεια.
Είναι μικροκαμωμένη.
Κι αυτός.
Είσαι καλά;
Ναι.
Βάλ' τα στη θέση τους.
Καλύτερα που έλειπαν.
Δεν έχουμε δικαιοδοσία να συλλάβουμε εδώ.
Δεν πήγαμε να τους συλλάβουμε, Μέινι.
Προτείνω να έχουμε τον σερίφη μαζί μας την επόμενη φορά.
Εντάξει, κι αν είναι μαζί τους;
Δεν είναι δύσκολο να βρεις διεφθαρμένο σερίφη σ' αυτά τα μέρη.
Με έναν τρόπο θα μάθουμε.
Λες ότι είδες τον Κλάιντ.
Μάλιστα.
Πού; Στον βόρειο αυτοκινητόδρομο;
-Τρία χιλιόμετρα από... -Πώς ξέρεις ότι ήταν αυτός;
Με λένε
Φλέιβιους Κερν.
Είμαι ο πάστορας της οικογένειας Μπάροου. Μπορώ;
Ευχαριστώ.
Δεν ξέρει κανείς ότι είμαι εδώ, και δεν με είδατε ποτέ.
Η οικογένεια σας ευγνωμονεί
γιατί τα παιδιά... είναι καλά παιδιά.
Το παράκαναν λίγο, αλλά ακούγεται ότι τους ψάχνουν
στα μέρη σας, και ξέρω ότι δεν τους έχετε δει, ούτε μάθατε
ότι ήρθαν στην περιοχή σας, και θέλω να μείνει έτσι.
Ο Κλάιντ θα προσπαθήσει να σας δείξει την εκτίμησή του, αλλά η οικογένεια...
θέλει να σας τη δείξει τώρα.
Ας πούμε ότι είναι συνεισφορά για την εκκλησία του Πάρις.
Δεν θα σας καθυστερήσω άλλο.
Με καραμπίνα σκοτώσατε τον αλιγάτορα ή...
Όχι, με τρίαινα, σαν αυτή εδώ.
Άκου, λεφτά. Αν δω αυτά τα τομάρια στο Μπιένβιλ, θα τα σκοτώσω.
Πάρε τα λεφτά σου και φύγε, αλλιώς θα σου ρίξω κι εσένα.
Δεν είμαστε καθάρματα.
Τότε είστε ακριβώς αυτό που ψάχνουμε.
Πέφτει!
Κύριε Άιβι.
Κάποιοι ψάχνουν κάποιον να κόψει και να μεταφέρει ξύλα.
Πληρώνουν καλά, είπαν.
Θα χρειαστείς βοήθεια, εμένα και το παιδί μου που θέλει δουλειά.
Δουλέψτε εδώ.
Εμπρός.
Μάλιστα, κύριε.
Τι διάολο γίνεται εδώ;
Είμαι ο σερίφης Τζόρνταν.
Ο βοηθός μου, ο κύριος Όουκλι.
Εσείς ποιοι είστε;
Δεν σε αφορά.
Να ξέρεις, κύριε Μέθβιν, ότι η Μπόνι κι ο Κλάιντ είναι τελειωμένοι.
Αν όχι από σφαίρα, από καρέκλα.
-Κι ο γιος σου θα ακολουθήσει. -Δεν έχει σκοτώσει κανέναν.
Σκότωσε έναν αστυνομικό κοντά στο Γκρέιπβαϊν του Τέξας.
Έχουμε μάρτυρα,
βαλλιστικό έλεγχο, τα πάντα.
Κοριούς.
Ξέρουμε ότι αργά ή γρήγορα θα έρθουν εδώ.
Θα δώσουμε στον γιο σου μια ευκαιρία.
Πώς;
Πρέπει να τους καταδώσει.
Θα τον φοβίσουμε, αλλά δεν θα τον σκοτώσουμε.
-Δηλαδή θα τον αφήσετε. -Όσον αφορά το Τέξας, μάλιστα.
Μπορεί να έρθουν σε κάνα δύο μέρες.
Όταν τον βρεις μόνο του, πες του να απομακρυνθεί με την πρώτη ευκαιρία.
Θα γυρίσουν να τον βρουν.
Θα τους περιμένουμε.
Γιατί να σας εμπιστευτώ;
Επειδή το λέω.
Έτσι είναι φτιαγμένος.
Έχουν έναν κανόνα.
Αν χωριστούν,
περιμένουν να ηρεμήσουν τα πράγματα
και μετά συναντιούνται στο σπίτι μου.
Δεν θα τον πιάσετε ζωντανό.
Ούτε τον γιο σου, κύριε. Εκτός αν εκμεταλλευτεί αυτήν την ευκαιρία.
Μου αρέσει το σπίτι μου.
-Ορίστε; -Μου αρέσει το σπίτι μου!
Μου το πήρε ο Κλάιντ, δεν θέλω να το κάνετε καλοκαιρινό.
Θα έρθουν για τον Χένρι. Υπάρχει μόνο μία είσοδος και μία έξοδος.
Η οδός Ρίνγκολντ.
Όταν περάσει ο γιος μου...
σκοτώστε τους εκεί.
Εντάξει.
Δύο.
-Δύο. -Ορίστε.
Είμαστε λιγότεροι από τους Τεξανούς, Σάντερσον.
Χρειαζόμαστε αυτούς από το Ντάλας
για να τους αναγνωρίσουν.
Ο Άιβι είπε ότι το αμάξι είναι φορτωμένο πυρομαχικά.
Έχουν πολυβόλα, χειροβομβίδες, χιλιάδες σφαίρες.
Είπε ότι είναι κινητό οπλοστάσιο.
-Θα το μάθουμε. -Θα γίνει μεγάλο κυνηγητό.
Θα γδάρουμε ελάφια.
Δεν έχω τίποτα.
Η εφημερίδα του Ντάλας μού έδωσε κάμερα να τραβήξω το γεγονός.
Θα με πληρώσουν.
Το πιστεύετε;
Πού πάει αυτός ο κόσμος;
Ορίστε.
-Τρία εφτάρια; -Ναι.
Να βάλουμε έξι χαρτονομίσματα. Να γίνει πιο ενδιαφέρον.
Ο αστυνόμος λέει όχι λεφτά στο παιχνίδι, ούτε ποτό την Κυριακή.
Βαρετό είναι.
Έχω μια θέση στον παράδεισο, να το ξέρετε.
Τι κάνει εκεί έξω;
Του αρέσει να μένει μόνος.
Ο σερίφης Σμουτ είπε ότι εσύ κι ο Χέιμερ έχετε σκοτώσει πάνω από 50 άντρες.
Περισσότερους σε ένα βράδυ.
Δεν ήθελα να φανώ αδιάκριτος.
Δεν πειράζει, μικρέ. Ante, κύριοι.
Ήμουν μικρός.
Μικρότερος από εσένα.
Στο νότιο Τέξας, στην Καντελάρια.
Τρίτος λόχος Ρέιντζερ. Είχαμε αποκλείσει εξήντα ληστές.
Είχαν κάψει πέντε - έξι ράντσα.
Είχαν σκοτώσει καμιά δεκαριά.
Βίασαν άλλες τόσες.
Κάθε φορά που ορμούσαμε μέσα
για να τους πιάσουμε, φωνάζαμε "μάνος αρίμπας".
Ψηλά τα χέρια, δηλαδή.
Εκείνοι...
άνοιγαν πυρ και χάναμε έναν άντρα. Πέρασαν δύο μέρες έτσι.
Τότε μας έστειλαν...
τον αστυνόμο Χέιμερ.
Τον φίλο μου τον Πάντσο.
Μας λέει...
"Τι συμβαίνει εδώ;"
"Κάθε φορά που φωνάζουμε 'μάνος αρίμπας', όπως λέει ο νόμος...
μας ρίχνουν".
Και λέει ο αστυνόμος "Θα μπούμε πριν το ξημέρωμα
και κανείς δεν θα φωνάξει μάνος αρίμπας.
Μπείτε και ρίξτε".
Εκείνο το βράδυ...
οι ληστές γιόρταζαν, ήταν πιωμένοι.
Οι περισσότεροι αποκοιμήθηκαν δίπλα στη φωτιά. Μπήκαμε.
Κάποιοι αρνήθηκαν να έρθουν.
Δεν ήθελαν να πυροβολήσουν χωρίς προειδοποίηση.
Εγώ πήγα με τον Φρανκ. Όπως είπα, είμαστε φίλοι.
Μου έκανε σινιάλο.
Τους δώσαμε να καταλάβουν.
Τους στείλαμε στον διάολο πριν καν προλάβουν να ξυπνήσουν.
Ήμουν...
νευρικός.
Βγήκε ένα μουλάρι πίσω από έναν κάκτο και...
έριξα πέντε σφαίρες σ' αυτόν που ήταν πάνω του.
Τελικά ήταν...
ένα αγόρι δεκατριών χρονών...
που προσπαθούσε να ξεφύγει.
Ακόμα τον βλέπω.
Πέντε λεπτά κράτησε. Μετρήσαμε 54 νεκρούς.
Όταν τελειώσαμε, ο αστυνόμος έκατσε σ' έναν βράχο,
έβαλε το όπλο μέσα κι είπε
"Μάνος αρίμπας, καριόληδες".
Όταν γυρίσαμε,
έδωσαν παράσημα σε όλους.
Ο γιος μου είναι μόνος.
Όταν έρθει,
θα έρθει από τον νότο. Θα περάσει από εσάς.
Τα υπόλοιπα κάντε τα εσείς.
Άιβι.
Γύρνα το αμάξι σου και πάρκαρε στην άλλη πλευρά.
Τι;
Θα μείνεις εδώ.
Δεν ήταν στη συμφωνία.
Ό,τι πω εγώ είναι στη συμφωνία. Πάρκαρέ το!
Σήκωσε τον δεξί προφυλακτήρα και βγάλε το λάστιχο!
Θα σταματήσει να βοηθήσει.
-Τι; -Κρύψτε τα αμάξια.
Τι μου λέει ότι δεν θα φάω σφαίρα;
Είσαι καλά;
Ναι. Μάλιστα, κύριε.
Θέλουμε να τους αναγνωρίσεις.
Κανείς δεν είπε
να τραβήξεις τη σκανδάλη.
Άρα, δεν χρειάζεται.
Είμαι εντάξει.
Σίγουρα;
Ναι.
Όταν φτάσουν, εσείς...
θα μείνετε κρυμμένοι.
Θα βγω εγώ.
Περιμένετε σήμα μου για να ρίξετε.
Θα μείνουμε κρυμμένοι.
Ναι.
Κι εσύ θα πας κοντά;
Είναι διαταγή, Γκολτ.
Μέινι...
για τα πρακτικά, απλώς
περπατάς σαν να είσαι 75 χρονών.
Ο λόγος που δεν ήρθα στο σπίτι σου είναι γιατί...
δεν ήθελα να το ζήσεις αυτό.
Όμως...
χαίρομαι που είσαι εδώ.
Κι εγώ, Πάντσο.
Κι εγώ.
Άιβι!
Πήγαινε στο αμάξι!
Γρήγορα.
Έρχονται.
Ford V8.
Τεντ;
-Ναι. -Κοίτα.
Ναι. Ο Κλάιντ είναι.
Ήρθε η ώρα.
-Γεια σου, Άιβι, θες βοήθεια; -Αμέ.
Θα σε βοηθήσω.
Σηκώστε τα.
Μάνος αρίμπας.
ΑΡΚΕΪΝΤΙΑ, ΛΟΥΙΖΙΑΝΑ
Κύριε Χέιμερ;
Συγγνώμη. Σας ζητάει κάποιος από το Associated Press στη Νέα Υόρκη.
Σας δίνει χίλια δολάρια για μια συνέντευξη από το τηλέφωνο.
Τον έχω στη γραμμή.
Κύριε Χέιμερ;
Ντροπή σου.
Το έθνος απαλλάχθηκε από τη μεγαλύτερη δολοφονική μανία όλων των εποχών.
Αποδόθηκε δικαιοσύνη, και ο Τζ. Έντγκαρ Χούβερ
εξέδωσε επίσημο ανακοινωθέν.
Το όργιο εγκληματικότητας των Μπόνι και Κλάιντ...
Θα κάνετε κάποιο σχόλιο για τον ρόλο σας στη σύλληψη;
Ήξερα ότι ο Χέιμερ κι ο Γκολτ θα τα κατάφερναν.
Γι' αυτό τους επέλεξα.
Αυτή είναι η ουσία.
ΕΙΚΟΣΙ ΧΙΛΙΑΔΕΣ ΑΝΘΡΩΠΟΙ ΠΑΡΑΒΡΕΘΗΚΑΝ ΣΤΗΝ ΚΗΔΕΙΑ ΤΗΣ ΜΠΟΝΙ ΠΑΡΚΕΡ ΣΤΟ ΝΤΑΛΑΣ.
ΣΤΗΝ ΚΗΔΕΙΑ ΤΟΥ ΚΛΑΪΝΤ ΜΠΑΡΟΟΥ ΣΥΓΚΕΝΤΡΩΘΗΚΑΝ 15.000.
ΤΟ 1935, ΑΦΟΤΟΥ ΕΛΗΞΕ Η ΘΗΤΕΙΑ ΤΗΣ ΜΙΡΙΑΜ ΦΕΡΓΚΙΟΥΣΟΝ
ΕΠΑΝΑΣΥΣΤΑΘΗΚΑΝ ΟΙ ΡΕΙΝΤΖΕΡΣ ΤΟΥ ΤΕΞΑΣ.
Ο ΜΠΕΝΤΖΑΜΙΝ ΜΕΪΝΙ ΓΚΟΛΤ ΕΠΕΣΤΡΕΨΕ ΣΤΟΥΣ ΡΕΙΝΤΖΕΡΣ ΚΑΙ ΕΡΓΑΣΤΗΚΕ
ΜΕΧΡΙ ΤΟΝ ΘΑΝΑΤΟ ΤΟΥ ΣΤΙΣ 14 ΔΕΚΕΜΒΡΙΟΥ 1947.
Ο ΦΡΑΝΣΙΣ OΓΚAΣΤΟΥΣ ΧΕΙΜΕΡ, Ο ΠΙΟ ΔΙΑΣΗΜΟΣ ΡΕΪΝΤΖΕΡ ΟΛΩΝ ΤΩΝ ΕΠΟΧΩΝ,
ΓΥΡΙΣΕ ΣΤΗ ΓΥΝΑΙΚΑ ΤΟΥ ΚΑΙ ΠΕΘΑΝΕ ΣΤΙΣ 10 ΙΟΥΛΙΟΥ 1955.
Ο ΦΡΑΝΚ ΚΑΙ Ο ΜΕΪΝΙ ΚΕΙΤΟΝΤΑΙ ΣΤΟ ΙΔΙΟ ΜΕΡΟΣ ΣΤΟ ΝΕΚΡΟΤΑΦΕΙΟ ΤΟΥ ΟΣΤΙΝ.
ΑΡΚΕΪΝΤΙΑ, ΛΟΥΙΖΙΑΝΑ 23 ΜΑΪΟΥ 1934
Η ΙΣΤΟΡΙΑ ΤΗΣ ΣΑΛ
ΤΟΝ ΝΟΥ ΣΑΣ ΣΤΟΥΣ ΤΡΕΛΟΥΣ!
Υπότιτλοι *OFFiCiAL
Υποτιτλισμός: Δήμητρα Θεοφάνη